Page:Will of King Alfred.djvu/22

 Ac hit gelamp þæt we ealle on hæðenum folce gebrocude wæron. þa spræce wyt ymbe uncre bearn. þæt hy sumne are beþorftan sælde unc on þam brocum swa unc sælde. þa wæron we on gemote æt swinbeorgum. þa gecwædon wit on west-seaxena witena gewitnesse. þæt swaðer uncer leng wære. ꝥ he ge-uðe oðres bearnum þara landa þe wyt sylfe begeaton. 7 þara land þe unc aðulf cingc forgeaf be aðelbolde lifiendum. butan þam þe he us þrim gebroðrum gecwæð. 7 þæs uncor ægðer oþrum his wedd sealde swaðer uncer leng lifede. þæt se fenge ægþer ge to lande. ge to madmum. 7 to eallum his æhtum. butan þam dæle þe uncer gehwæðer his bearnum becwæð.

Ac hit gelamp ꝥ æðered cingc gefon. þa ne cydde me nan mann nan yrfe-gewrit. ne nane gewitnesse. ꝥ hic ænig oðer wære butan swa wit on gewitnesse ær gecwædon. þa gehyrde we nu manegu yrfe-geflitu. nu þa lædde ic aþulfes cinges yrfe-gewrit on ure gemot æt langan-